Ovo je nedavni strip iz Los Anđeles Tajmsa.
Poenta priče?
"Sa druge strane, ne moram da ustanem svakog jutra
u 4 da nahranim svog labradora."
Ovo je nedavna naslovna strana Nju Jork Magazina (New York Magazine).
Najbolje bolnice gde bi se doktori latili hemoterapije,
porođaja, moždanog udara, srčanih bolesti, operacije kuka, hitnih slučajeva u 4 ujutru.
A ovo je miks pesama koji sam sastavio -
(muzika)
Da li ste ikada primetili da je 4 ujutru postalo
neka vrsta skraćenice ili kratke ideje?
Kao da ste budni u najgori mogući čas.
(smeh)
Vreme za neprijatnosti, nezgode, čežnje.
Vreme kad planirate da koknete šefa policije,
kao u klasičnoj sceni iz "Kuma".
Kopolin scenario kaže da su ovi momci "iscrpljeni u majicama kratkih rukava.
4 je sata ujutro."
(smeh)
Vreme za još grozomornije stvari od ove,
kao što su autopsije ili balsamovanje u "Kući duhova"
Izabele Alende.
Nakon što je prelepa zelenokosa Rosa ubijena,
lekari su je premazali mašću i pogrebnikovom pastom.
Radili su do 4 ujutru.
Vreme za čak tmurnije stvari i od ovih,
poput one u prošlom aprilskom broju Nju Jork magazina,
kratka priča Martina Amisa (Martin Amis)
počinje ovako, "11. septembra 2001., Muhamed Ata, otvorio je oči
u 4 ujutru, u Portlandu u Mejnu, (Portland, Maine)
i poslednji dan njegovog života je počeo."
Za vreme dana za koje mislim da je najmirnije
i s najmanje događaja, 4 sata ujutru itekako dobija
užasno mnogo lošeg publiciteta -
(smeh)
preko mnogo različith medija i mnogo velikih imena.
Pa sam počeo da sumnjam.
Pomislio sam, verovatno da veći deo kreativnih umova na svetu,
ne koristi ovaj laki motiv
kao da je njihov lični, zar ne?
Da li je moguće da tu ima nešto više?
Nešto namerno, nešto tajno.
I ko je uopšte prvi oklevetao "4 sata ujutru"?
Ja mislim ovaj tip - Alberto Điakometi, ovde prikazan
sa nekim od njegovih skulptura na švajcarskoj novčanici od 100 franaka.
Uradio je to svojim poznatim delom
iz Njujorškog Muzeja Moderne Umetnosti.
Naziv - "Dvorac u 4 ujutru -
(smeh)
1932.
Ne samo da je najraniji zagonetni zapis
o 4 sata ujutru koji sam mogao da nađem.
Verujem da ova navodno prva nadrealistička skulptura
može da da rešenje za otkrivanje
skoro svakog umetničkog opisa 4 sata ujutru koji je usledio.
Ja ovo zovem Điakometi Kod, ekskluzivno za TED.
Ne, slobodno ispratite ovo na svom blekberiju (Blackberry)
ili ajfonu (iPhone), ako ih imate.
Ide nekako ovako - ovo je nedavna gugl (Google) pretraga
na temu 4 sata ujutru.
Rezultati variraju, naravno. Ovo je tipično.
Prvih 10 rezultata daće vam
četiri pogotka za pesmu Farona Janga (Faron Young) " 4 je sata ujutru,"
tri pogotka za film Džudi Denč (Judi Dench) " 4 sata ujutru,"
jedan pogodak za pesmu Vislave Zimborske, "4 sata ujutru."
Ali šta, možete se zapitati, poljska pesnikinja, britanska dama,
i poznati kantri muzičar mogu imati zajedničko
osim ovog potpuno fenomenalnog gugl rasporeda?
Pa, počnimo sa Faron Jangom - koji je rođen, sasvim slučajno,
1932.
(smeh)
Pucao je sebi u glavu, decembra devetog 1996. -
na dan koji je sasvim slučajno rođendan Džudi Denč.
(smeh)
Ali on nije umro na njen rođendan.
Patio se do sledećeg popodneva kada je konačno podlegao
rani koju je navodno sebi naneo hicem iz pištolja u 64. godini -
toliko je, sasvim slučajno imao Alberto Điakometi kada je umro.
A gde je bila Vislava Zimborska za vreme svega ovoga?
Ona ima najčvršći alibi na čitavom svetu.
Tačno tog dana, 10. decembra 1996., dok je gospodin Četiri-sata-ujutru,
Faron Jang, napuštao svet u Nešvilu, Tenesi,
G-đica Četiri-sata-ujutru - ili bar jedna od njih - Vislava Zimborska
bila je u Stokholmu, u Švedskoj, prihvatala Nobelovu Nagradu za književnost
tačno 100 godina nakon smrti samog Alfreda Nobela.
Slučajnost? Ne, jezivo je.
(smeh)
Magija slučajnosti je za mene mnogo jednostavnija.
To je kao kad vam ja kažem,
"Hej, znate Nobelova nagrada je osnovana 1901.,
što je sasvim slučajno ista godina kad je Alberto Điakometi rođen?"
Ne, ne uklapa se sve tako savršeno u ovu paradigmu,
ali to ne znači da se nešto ne dešava
na najvišim mogućim nivoima.
Ustvari u ovoj sobi ima ljudi
koji možda ne žele da vam prikažem ovaj snimak koji ćemo upravo videti.
(smeh)
Snimak: Imamo teniski teren, bazen, sobu za nadzor -
Mislite, ako ja poželim svinjske odreske, čak i usred noći,
vaš čovek će ih ispeći?
Naravno, za to je plaćen.
E sada, da li su vam potrebni peškiri, veš, služavke?
Ček', ček', ček', ček', ček', ček' - da vidim da li sam dobro razumeo.
Božić je, 4 je sata ujutru.
Moj stomak zavija.
Homere, molim te.
Ček', ček', ček', ček', ček', ček', ček'.
Da vidim da li sam dobro razumeo, Met.
(smeh)
Kada Homer Simpson treba da zamisli
najužasniji mogući trenutak i to ne samo kad je sat u pitanju
već čitava godina, za njega je to 4 sata ujutru
na dan rođenja Isusa.
I ne, ne znam kako se to uklapa
u ovu zagonetnu šemu stvari, ali očigledno,
prepoznajem šifrovanu poruku, kada je vidim.
(smeh)
Kažem, prepoznajem skrivenu poruku kada je vidim.
I ljudi, možete da kupite primerak Bil Klintonove knjige "Moj život "
ovde u TED knjižari.
Analizirati je od korice do korice u potrazi za skrivenim motivima.
Ili da posetite internet stranicu "Random House" gde je ovaj odlomak.
I šta mislite koliko duboko ćemo morati da kopamo
da bismo našli odgovor?
Oko dvanaest pasusa, ako možete da poverujete?
Ovo je 474. strana u vašim knjigama, ako pratite:
"Iako je napredovao, i dalje nisam bio zadovoljan
sa inauguracijskim govorom.
Moji pisci govora mora da su čupali kose sa glava
jer dok smo radili između jedan i četiri ujutru
na dan Inaguracije, ja i dalje nisam bio zadovoljan."
Naravno da jesi, jer si se celog života pripremao
za ovaj istorijski događaj koji ti se jednostavno prišunjao.
I onda
(smeh)
tri pasusa kasnije dobijamo ovu lepotu:
"Otišli smo nazad do Blerove kuće da poslednji put pregledamo govor.
Mnogo se poboljšao od 4 ujutru."
Kako je to moguće?
Prema njegovom sopstvenom pisanju, čovek je ili spavao,
bio na molitvenom sastanku sa Alom i Tiperom ili je učio kako da lansira
nuklerani projektil iz aktovke.
Šta se dešava sa američkim predsednicima u 4 ujutru na dan inaguracije?
Šta se desilo Vilijamu Džefersonu Klintonu?
Možda nikada nećemo saznati.
I koliko sam primetio, on nije ovde
da odgovori na ova teška pitanja.
(smeh)
Moglo bi da postane neprijatno, je l'?
Mislim, ipak, sve ovo desilo se na njegovoj straži.
Ali da je on ovde -
(smeh)
mogao bi da nas podseti, kao što to čini u svojoj autobiografiji
da je toga dana, Bil Klinton krenuo na putovanje -
putovanje kojim je postao
prvi demokratksi predsednik izabran
u dva mandata u poslednjih nekoliko decenija.
Generacija.
Prvi posle ovog čoveka, Frenklina Delano Ruzvelta,
koji je započeo svoj put bez presedana
još davno, kada je prvi put izabran,
davno u jednostavnija vremena, davne 1932. -
(smeh)
godine kada je Alberto Điakometi
(smeh)
napravio "Dvorac u 4 ujutru."
Godine, da vas podsetim, kada je ovaj, sad minuo glas,
prvi put zaplakao na ovom našem ludom svetu.
(muzika)
(aplauz)